Jegyzőkönyv
Mely készült a Pásztortűz Kulturális és Hagyományápoló Egyesület 2013. évi rendkívüli közgyűlésén
Időpont, helyszín: 2013. június 15., 18 ó, Végh-kúria, Kiskunhalas, Bajcsy-Zsilinszky u. 5.
Részvevők: jelenléti ív szerint
Közgyűlési ülés előzetesen meghirdetett témái, napirendi pontok:
- Alapszabály módosítás
- Tagdíjak ügyei, elmaradások, befizetések
- Hozzászólások, ötletek, javaslatok az egyesület programjai, működése kapcsán
Végső István elnök megállapítja a közgyűlés határozatképességét: az egyesületből megjelentek: 9 fő –Végső István, Szőnyi Gábor, Morvainé Kovács Ibolya; Benke Sándor, Végsőné Wald Krisztina, Erhardt Györgyi, Lázár Sándor, Vladár Károly, Kohout Zoltán.
- A közgyűlés javasolja Végső István elnököt levezető elnöknek, Szőnyi Gábort jegyzőkönyvvezetőnek, hitelesítőknek Kohout Zoltán és Morvainé Kovács Ibolyát. A megjelentek 9 igennel megszavazták (Végső István, Szőnyi Gábor, Morvainé Kovács Ibolya; Benke Sándor, Végsőné Wald Krisztina, Erhardt Györgyi, Lázár Sándor, Vladár Károly, Kohout Zoltán).
- Végső István közli az alapszabály-módosítás körüli információkat. A Boróka Civilházat a város elvette a civilektől, így ki kell jelentkezni a szervezeteknek onnan. Erhardt Györgyi javasolta a Városi Könyvtárat székhelynek Végső István javasolta a Kossuth u. 17. III. em. 28. a. címet székhelynek. Az egyesület a Kossuth u. 17. III. em. 28. a. címet 8 igen szavazattal 1 tartózkodással támogatta (Végső István, Szőnyi Gábor, Morvainé Kovács Ibolya; Benke Sándor, Végsőné Wald Krisztina, Lázár Sándor, Vladár Károly, Kohout Zoltán - igen) (Erhardt Györgyi - tartózkodott). (K7/2013 (VI.15.)
- Végső István kérte a jelenlévőket, hogy igyekezzenek a tagdíjfizetési morált fenntartani, mert komoly kiadásai vannak a szervezetnek. Többen jelezték fizetési készségüket.
- Végső István – tájékoztatás után - feltette a kérdést, hogy csatlakozzon-e az egyesület a Hungarikum Klubhoz. Rövid vita után 9 igen szavazattal elfogadták (Végső István, Szőnyi Gábor, Morvainé Kovács Ibolya; Benke Sándor, Végsőné Wald Krisztina, Erhardt Györgyi, Lázár Sándor, Vladár Károly, Kohout Zoltán). (K8/2013 (VI.15.)
- Végső István feltette a kérdést, hogy a Halasi Hetek programfüzetbe szerepeljenek-e az egyesületi programok. Hosszas vita után 7 tartózkodással 1 igen, 1 nem szavazattal elutasította a szereplési lehetőséget (Végső István, Szőnyi Gábor, Benke Sándor, Végsőné Wald Krisztina, Lázár Sándor, Vladár Károly, Kohout Zoltán - tartózkodott) (Erhardt Györgyi - igen) (Morvainé Kovács Ibolya - nem). (K9/2013 (VI.15.)
- Végső István kérte, hogy akiknek vannak ötletei és javaslatai a programok kapcsán az ismertesse. Az elnök tájékoztatott az eddig lezajlott rendezvényekről. A jelenlévő tagság pozitívnak értékelte a programokat. Az elnök kérte a segítséget a júliusi és augusztusi események megvalósításához is. Különös tekintettel a Zenélő szélmalomra és a hadisírok gondozására.

-Kmf.-

    ………………………………………..                    …………………………………………
                    Végső István                                                               Szőnyi Gábor
                   Levezető elnök                                                         jegyzőkönyvvezető

Hitelesítők: 

    ………………………………………..                           ……………………………………..
                    Kohout Zoltán                                                       Morvainé Kovács Ibolya